Steve Carell (født 16. august 1962 i Concord i Massachusetts) er en amerikansk skuespiller, komiker, produsent og manusforfatter. Carell er spesielt kjent som korrespondent for The Daily Show i årene fra 1999 til 2004, og siden 2005 for sin rolle som "Michael Scott" i den amerikanske versjonen av TV-serien The Office, hvor han har gjort seg fortjent til en Golden Globe (2005) og en nominasjon til Emmy Award for. Han har også medvirket i flere filmer de senere årene (som for eksempel Little Miss Sunshine, 40 Year Old Virgin, Over hekken, Horton hører en hvem!, Bruce Almighty, Get Smart og Grusomme meg), og han regnes som medlem av den uoffisielle gruppa Frat Pack.